92 [10J 



Stanice se drže svojim krajevima i sastavljaju mrežu, čija 

 okna dosegnu znatnu širinu od 1*5 — 2 cm u promjeru. Ovakove 

 su mrežice sa velikim stanicama dosta rijetke, te su obično 

 otvorene i plivaju u vodi razastrte. Nijesu dakle zatvorene poput 

 vrećice, kao kod mladih kolonija, jer ih voda za vrijeme vjetra 

 lahko raskida ili se i same zbog stvaranja novih kolonija raspa- 

 daju, pa je s toga vidjeti na površini i u vodi mnoge dijelove 

 raskidanih mreža. Među ovima prostomu oku lako vidljivim mre- 

 žicama plivaju kolonije, koje imadu oblik duge uske i zelene 

 vrećice. Oštro oko će lako kod nekih zamijetiti mrežastu struk- 

 turu, koja se istom pod mikroskopom jasno razabrati dade. 

 Stanice, od kojih ove vrećice sastoje sitni su štapići 0*3 — 0*5 

 mm duljine, a sastavljaju mrežicu, koja se poput duge (i do 

 30 cm) vrećice protegla, a zatvorena je sa sviju strana. Imade 

 mrežica, koje su inače dosta dugačke ali strukturu im bez mi- 

 kroskopa nije moći zamijetiti, a ovakovih mreža našao sam naj- 

 više u mlakama. Plivaju pojedince u vodi ili su prepletene sa 

 raznim Confervama i Zygnemaceama čineći zelene prevlake na 

 površini vode. Konačno imade i takovih kolonija, koje su istom 

 iz stanica starijih mrežica izašle, nu ove su dosta rijeike a naj- 

 više sam ih — dakako uz pomoć mikroskopa — našao među 

 starijim mrežicama i među Confervama. 



Interesantan je postanak i umnažanje tih mrežastih kolo- 

 nija Hydrodictyona. Umnažaju se vegetativnim i spolnim nači- 

 nom. Vegetativno umnaža se tako, da se sadržaj stanice raspadne 

 u mnoge (7—20.000) sitne stanice kćeri (zoospore), koje s po- 

 moću dviju cilija titraju, ali ne ostavljaju stanice matere, kao 

 kod spolnog umnažanja, već sve ostaju u stanici materi zatvo- 

 rene. Za kratko vrijeme stanu se zoospore produljivati, iz njih 

 postaju mlade stanice materi podobne, grupiraju se i sastav- 

 ljaju gotovo istodobno novu mikroskopički malenu mrežicu, koja 

 je poput vrećice na oba kraja zatvorena. Sad se istom mem- 

 brana stanice matere na jednom mjestu probije i mlada mrežica 

 ispadne s preostalim sadržajem napolje. Sitne stanice u mrežici 

 rastu dok ne dosegnu veličinu odraslih stanica, koje mogu i 

 preko cm duge biti, a opažene su i kolonije, koje su i preko 

 metra duge bile. Ovim nespolnim načinom množe se mrežice 

 obično u tolikom broju, da ispunjuju mlake i sva je voda žuto- 

 zelena od njih. 



